《华峰亭》
宋代·喻良能

华峰抱紫翠，兹亭瞰清幽。
春林罗画屏，新月吐玉钩。
宛如东屯居，恍若南涧游。
信美吾亦乐，特用慰淹留。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。